open-index/open-wikipedia-markdown huggingface dataset:
Asfalta slimība

right|thumb|250px|Svaiga asfalta slimības izpausme (pa kreisi) un no tās palikusī rēta pēc gada (pa labi)

**Asfalta slimība** ir sarunvalodā izmantots apzīmējums ādas un kaulu savainojumam, kas radies nobrāzuma rezultātā pret ceļa virsmu, visbiežāk kā sekas riteņbraukšanas vai motobraukšanas negadījumiem. Apzīmējumu var izmantot gan svaigam savainojumam, gan rētaudiem, kas palikuši no veca savainojuma. Reizēm to izmanto, lai apzīmētu arī skeitborda un skrituļslidošanas nobrāzumu savainojumus, īpaši tos, kuri radušies lielākā ātrumā.

Motociklisti var samazināt risku, valkājot atbilstošu aizsardzības ekipējumu, kā pilnas sejas ķiveri, aizsargapģērbu, cimdus un zābakus. Velosportisti parasti valkā tikai ķiveri un cimdus.

## Ārējās saites
* Vasaras asfalta slimība jeb Kā pareizi kopt sīkas brūces un nobrāzumus. Delfi
* Abrasions and Road rash  
* Road rash - abrasion treatment 
* After the Injury - Children's Hospital Of Philadelphia
Mario Balotelli

**Mario Barvuahs Balotelli** (*Mario Barwuah Balotelli*; dzimis  Palermo, Itālijā) ir ganiešu izcelsmes Itālijas futbolists, spēlē uzbrucēja pozīcijā, Itālijas futbola izlases dalībnieks. Kopš 2024. gada Balotelli pārstāv Itālijas A sērijas komandu Genoa.

## Karjera
Profesionāļa karjeru uzsāka vietējā *[[A.C. Lumezzane|Lumezzane]]* klubā, kur pirmās komandas sastāvā aizvadīja tikai divas spēles. Pēc tam devās uz pārbaudes laiku uz *[[FC Barcelona]]*. 2007. gadā futbolists pievienojās *[[Milānas "Internazionale"|Internazionale]]*. Laika posmā, kad komandu vadīja Roberto Mancīni, M. Balotelli spēlēja pirmajā komandā. Viņam bija saspringtas attiecības ar kluba jauno treneri Žuzē Mouriņu un 2009. gadā tika atstādināts no spēlēšanas pirmajā komandā par vairākiem disciplīnas pārkāpumiem. Problēmas pastiprinājās 2010. gada martā, kad viņa parādīšanās TV šovā *Striscia la Notizia* *[[AC Milan]]* kluba kreklā tika asi nosodīta no Inter fanu puses. Tas sabojāja viņa izredzes palikt klubā uz ilgāku laiku, taču viņš aizvadīja vairākas spēles. Pretrunīgi tika vērtēts arī viņa darbības UEFA Čempionu līgas pusfināla spēlē pret *[[FC Barcelona]]* — viņš tika izsvilpts pēc viņa *Inter* krekla nomešanas spēlē. *Inter* sastāvā viņš trīs reizes uzvarēja Itālijas nacionālajā čempionātā (2007—08, 2008—09, 2009—10).

2010. gada augustā viņš pievienojās *[[Manchester City F.C.|Manchester City]]*, jau pirmajā spēlē kluba sastāvā viņš guva vārtus. Kluba sastāvā viņš uzvarēja 2011.—2012. gada Premjerlīgas sezonā, kā arī izcīnīja FA kausu. 2013. gadā pārgāja uz Itālijas A sērijas klubu *[[AC Milan|Milan]]*.

Itālijas izlases sastāvā debitējis 2010. gadā, izlasi pārstāvējis 2012. gada Eiropas čempionātā, kur sasniedza finālu.

## Sasniegumi
**Inter Milan**

* Itālijas Serie A: 2007—08, 2008—09, 2009—10
* Coppa Italia: 2009—10
* Supercoppa Italiana: 2008
* UEFA Čempionu līga: 2009—10

**Manchester City**

* Anglijas Premjerlīga: 2011—12
* FA kauss: 2010—11

**Individuālie sasniegumi**

* Zelta puisēns: 2010

## Atsauces

## Ārējās saites

*  

* ''La Gazzetta dello Sport'' profils 
* ESPN profils  
* Premjerlīgas profils
Linfords Kristijs

**Linfords Kristijs** (; dzimis  Sentendrūsā, Jamaikā) ir bijušais Apvienotās Karalistes vieglatlēts, kurš startējis sprinta distancēs. Viņš ir vienīgais Lielbritānijas vieglatlēts starp viriešiem, kurš 100 m sprintā ir guvis uzvaru visās četrās nozīmīgākajās sacensībās, kurās drīkst piedalīties Lielbritānijas sportisti: Olimpiskās spēles, Pasaules čempionāts, Eiropas čempionāts un Nāciju sadraudzības spēles. Olimpiskajās spēlēs ir izcīnījis 1 zelta un 2 sudraba medaļas. Viņš ir pirmais Eiropas sprinteris, kurš 100 m distanci veicis ātrāk par 10 sekundēm un viņam vēl joprojām pieder valsts rekords šajā disciplīnā. Tāpat viņam agrāk piederēja pasaules rekords telpās 200 m distancē, kā arī viņš ir bijušais Eiropas rekorda īpašnieks 60 m, 100 m un 4 x 100 m distancēs. Ar 23 medaļām, kas iegūtas lielākajās sacensībās, viņš ir visu laiku medaļām bagātākais Lielbritānijas vieglatlēts. Viņa karjera beidzās pēc divu gadu soda saņemšanas par dopinga lietošanu.

## Personiskie rekordi

## Atsauces

## Ārējās saites

*
Ieriķi

**Ieriķi** ir apdzīvota vieta Cēsu novada Drabešu pagastā. Izvietojusies pie Grūbas ietekas Kumadā, pie autoceļa A2 un Rīgas—Valkas dzelzceļa 7 km no pagasta pārvaldes «Ausmās», 15,5 km no novada centra Cēsīm un 72 km no Rīgas.

Apdzīvotā vieta izveidojusies ap bijušās Ieriķu muižas *(Ramotzky)* centru pēc Ieriķu stacijas atklāšanas. 1931. gadā Ieriķiem piešķīra biezi apdzīvotas vietas statusu. No 1949. līdz 1954. gadam Ieriķu ciema centrs.

Uz Grūbas upes lejpus autoceļam A2 ir vairāku ūdenskritumu kaskāde. Šeit uzbūvētas ūdensdzirnavas, izveidota dabas taka, atrakciju parks.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Ieriķu dzirnavas
Žilbertu Žils

**Žilbertu Pasos Žils Moreira** (*Gilberto Passos Gil Moreira*; dzimis  Salvadorā, Baijā, Brazīlijā), pazīstams kā **Žilbertu Žils**, ir brazīliešu mūziķis, ģitārists, kā arī vairāku dziesmu autors. No 2003. līdz 2008. gadam Žils bija Brazīlijas kultūras ministrs.
Kingstauna

**Kingstauna** (, izrunā ) ir Sentvinsentas un Grenadīnu galvaspilsēta un galvenā osta. Pilsēta atrodas Sentvinsentas salas dienvidrietumos. Pilsēta ir daudzu Karību jūras kruīzu kuģu piestātne, tādēļ pilsētā ir attīstījusies tūrisma nozare. Caur Kingstaunas ostu tiek eksportēti banāni, marantas, kokosrieksti, batātes, jamsi, kolokāzijas, tannijas un citi tropu augļi. Kingstaunā atrodas vecākais botāniskais dārzs Karību reģionā. Tas ir dibināts 1765. gadā.

## Ārējās saites
Kārķi

**Kārķi** ir apdzīvota vieta Valkas novada Kārķu pagastā, pagasta centrs. Izvietojušies Ķires upes krastos pie autoceļa P22 30 km no novada centra Valkas un 151 km no Rīgas.

Apdzīvotā vieta izveidojusies pie 1754. gadā no Veckārķu muižas atdalītās Jaunkārķu *(Neu-Karkel)* muižas centra. Kārķiem (Jaunkārķiem) 1933. gadā tika piešķirts biezi apdzīvotas vietas (ciema) statuss. Kārķos atrodas pagasta pārvalde, sākumskola, tautas nams, bibliotēka, pasts, luterāņu baznīca.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Heriss

**Heriss** var būt:

* Džereds Heriss (*Jared Harris*; 1961) — angļu aktieris;
* Džo Heriss (*Joe Harris*; 1991) — ASV basketbolists;
* Eds Heriss (*Ed Harris*; 1950) — ASV aktieris, kinorežisors, kinoproducents un scenārists;
* Menijs Heriss (*Manny Harris*; 1989) — ASV basketbolists;
* Mozess Heriss (*Moses Harris*; 1730—1788) — angļu entomologs un gravieris;
* Nīls Patriks Heriss (*Neil Patrick Harris*; 1973) — amerikāņu aktieris, dziedātājs un režisors;
* Ričards Heriss (*Richard Harris*; 1930—2002) — īru kinoaktieris;
* Roberts Heriss (*Robert Harris*; 1957) — britu romānu rakstnieks;
* Sems Heriss (*Sam Harris*; 1967) — ASV publicists;
* Tobiass Heriss (*Tobias Harris*; 1992) — ASV basketbolists.

## Skatīt arī
* Herisa
Menijs Heriss

**Menijs Heriss** (; dzimis  Detroitā, Mičiganas štatā, ASV) ir profesionāls amerikāņu basketbolists, spēlē aizsarga, pozīcijā. Pašlaik (2011) pārstāv NBA klubu Klīvlendas "Cavaliers".

Basketbolu sācis spēlēt Redfordas vidusskolā Detroitā, Mičiganas štatā, kur aizvadīja salīdzinoši labu karjeru, divas reizes tika iekļauts štata simboliskajā pirmajā izlasē. Pēc vidusskolas viņš devās uz Mičiganas universitāti, kur NCAA turnīrā pārstāvēja universitātes basketbola komandu Mičiganas "Wolverines". Viņš vairākkārt tika iekļauts konferences simboliskajās izlasēs. Tāpat otrajā studiju gadā viņš bija konferences rezultatīvākais, visvairāk atlēkušās bumbas savākušais basketbolists. Pēc universitātē trim pavadītajiem gadiem viņš izlēma pieteikties 2010. gada NBA draftam, taču netika izvēlēts tajā. Taču M. Heriss parakstīja līgumu ar Klīvlendas "Cavaliers". Klubā viņam ir atvēlēta rezerves spēlētāja loma.

## Ārējās saites
Aldealisesa

**Aldealisesa** () ir municipalitāte Sorijas provincē, Kastīlijā un Leonā, Spānijā. Saskaņā ar 2004. gada tautas skaitīšanas datiem, tajā dzīvo 24 iedzīvotāji.
Kalnu melnsejas ķauķis

**Kalnu melnsejas ķauķis** (*Abroscopus schisticeps*) ir cetiju dzimtas (*Cettiidae*) dziedātājputns. Tam ir 3 pasugas. Sastopams tropu un subtropu mežos Butānā, Brunejā, Ķīnā, Indijā, Mjanmā, Nepālā un Vjetnamā.

## Izskats
thumb|left|220px|Abi dzimumi kalnu melnsejas ķauķim izskatās vienādi
thumb|left|220px|Kalnu melnsejas ķauķis ir mazs, kustīgs putniņš, kas galvenokārt uzturas koka lapotnes apakšējā daļā
Kalnu melnsejas ķauķis ir neliels, slaids dziedātājputns ar košu, dzeltenmelnu seju. Galvas virsa un kakls pelēki, mugura un spārni olīvzaļi, krūtis pelēkdzeltenas vai dzeltenas (atkarībā no pasugas), bet vēdera balts. 

Astes virspuse pelēkdzeltena, apakša gaiša, gandrīz balta, bet zemaste dzeltena. Oranžais knābis salīdzinoši garš un plats. 

Ķermeņa garums ir apmēram 9—10 cm, svars 6 g. Abi dzimumi izskatās vienādi. Jaunie putni līdzīgi pieaugušajiem, tikai to galva ir nevis pelēka, bet zaļgana, dzeltenā seja ne tik koša.

## Uzvedība
Kalnu melnsejas ķauķis ir nometnieks. Mājo Āzijas mitrajos mūžzaļo platlapu koku un bambusu kalnu mežos, augstumā no 600 līdz 2800 m virs jūras līmeņa. Uzturas kādas ūdenstilpes tuvumā. Augstāk kalnos ligzdojošie putni ziemas periodā migrē uz ielejām. 

Melnsejas ķauķi parasti novērojami pa vienam vai pa pāriem, lai gan ārpus vairošanās sezonas reizēm apvienojas nelielās grupās, līdz 10—15 īpatņiem. 

### Barošanās ieradumi
Uzturas koku lapotnes vidējā vai apakšējā daļā, reizēm pameža biezoknī. Melnsejas ķauķis ir aktīvs un kustīgs putniņš, nav bailīgs un ir viegli novērojams. Kukaiņus galvenokārt ķer lidojumā. Par ligzdošanas ieradumiem trūkst faktu.

## Sistemātika
Kalnu melnsejas ķauķim ir 3 pasugas:
* *Abroscopus schisticeps schisticeps* (J. E. Gray & G. R. Gray, 1847) — Nepāla un Indijas ziemeļi;
* *Abroscopus schisticeps flavimentalis* (Stuart Baker, 1924) — Butāna, Indijas ziemeļaustrumi, Ķīnas dienvidi un Mjanma;
* *Abroscopus schisticeps ripponi* (Sharpe, 1902) — Mjanma (ziemeļi un austrumi), Ķīnas dienvidi un Vjetnama ziemeļrietumi.

## Atsauces

## Ārējās saites

*Black-faced Warbler (Abroscopus schisticeps) | the Internet Bird Collection 
*Black-faced Warbler (Abroscopus schisticeps) - BirdLife species factsheet 
*Avibase: Black-faced Warbler Abroscopus schisticeps (Gray, JE & Gray, GR, 1847)
*Oiseaux Birds: Black-faced Warbler
Džodija Fostere

**Alīsija Kristiāna "Džodija" Fostere** (; dzimusi  Losandželosā, Kalifornijas štatā, ASV) ir amerikāņu aktrise, filmu režisore un producente.

Džodija Fostere uzsāka filmēties jau trīs gadu vecumā, kad piedalījās reklāmu filmēšanā. Viņas pirmā loma bija 1976. gada filmā "Taksists". Par lomu filmā viņa tika nominēta Amerikas Kinoakadēmijas balvai kā "labākā otrā plāna aktrise". Tajā pašā gadā viņa filmējās kulta filmā *[[The Little Girl Who Lives Down the Lane]]*. Par lomu 1988. gada filmā "Apsūdzēts" (*The Accused*) viņa saņēma Amerikas Kinoakadēmijas balvu kā labākā aktrise. Otru Kinoakadēmijas balvu kā labākā aktrise viņa saņēma par FIB praktikantes Klarisas Stārlingas lomu 1991. gada filmā "Jēru klusēšana". Ceturto reizi par labāko aktrisi "Oskaram" viņa tika nominēta par vientuļnieces lomu 1994. gada filmā "Nella" (*Nell*). Tāpat ir filmējusies filmās "Maveriks" (*Maverick*; 1994), "Kontakts" (1997), "Baiļu istaba" (2002), "Lidojuma plāns" (2005), "Insaiders" (2006), "Svešinieks tevī" (*The Brave One*, 2007), "Nimas piedzīvojumu sala" (*Nim's Island*; 2008).

Bijusi arī režisore filmām *[[Little Man Tate]]* (1991), *[[Home for the Holidays]]* (1995), "Bebrs" (2011) un "Naudas monstrs" (2016).

Papildu divās Amerikas Kinoakadēmijas balvām viņa ir saņēmusi trīs BAFTA kino balvas, trīs Zelta globusa balvas, Ekrāna aktieru ģildes balvu un tikusi nominēta divām ''Emmy'' balvām.

## Filmogrāfija

## Ārējās saites
Dzeltenvēdera ķauķis

**Dzeltenvēdera ķauķis** (*Abroscopus superciliaris*) ir cetiju dzimtas (*Cettiidae*) dziedātājputns. Tam ir 10 pasugas. Sastopams Bangladešā, Butānā, Brunejā, Kambodžā, Ķīnā, Indijā, Indonēzijā, Laosā, Malaizijā, Mjanmā, Nepālā, Taizemē un Vjetnamā.

## Izskats
Dzeltenvēdera ķauķis ir neliels dziedātājputns ar baltu pakakli, dzeltenu vēderu un olīvzaļu muguru. Virs tumšās acs balta uzacs, piere tumši pelēka. Knābis salīdzinoši garš, aste ļoti šaura, tumšā, olīvzaļā krāsā no virspuses, no apakšas pelēkbrūna. Ķermeņa garums ir 9—11,5 cm. 

## Uzvedība
Dzeltenvēdera ķauķis mājo Āzijas tropu un subtropu ieplaku un kalnu mitrajos bambusu un tīkkoku mežos, augstumā no 900 līdz 2285 m virs jūras līmeņa. Kopumā nometnieks, bet ligzdo augstāk kalnos, ziemo ielejās, uzturas ūdenstilpes tuvumā. Barojas koku zemākajos zaros. Dzeltenvēdera ķauķis ir ļoti aktīvs, kustīgs putniņš un lielāko daļu kukaiņu noķer lidojumā.

Ligzda tiek būvēta vecā, mirušā bambusa kokā, izveidota no sūnām kā spilvens. Dējumā 3—5 baltas olas ar sarkanbrūniem raibumiņiem. 

## Sistemātika
Dzeltenvēdera ķauķim ir 10 pasugas:
* *Abroscopus superciliaris flaviventris* (Jerdon, 1863) — Nepāla, Indijas ziemeļaustrumi, Butāna, Bangladeša austrumi un Mjanmas rietumi;
* *Abroscopus superciliaris drasticus* (Deignan, 1947) — Indijas ziemeļaustrumi un Mjanmas ziemeļi;
* *Abroscopus superciliaris smythiesi* (Deignan, 1947) — Mjanmas centrāldaļa;
* *Abroscopus superciliaris superciliaris* (Blyth, 1859) — Mjanma (austrumi un dienvidi), Ķīnas dienvidi un Taizeme (ziemeļi un dienvidrietumi) līdz Laosas centrāldaļai;
* *Abroscopus superciliaris euthymus* (Deignan, 1947) — Vjetnama;
* *Abroscopus superciliaris bambusarum* (Deignan, 1947) — kontinentālās Taizemes ziemeļi;
* *Abroscopus superciliaris sakaiorum* (Stresemann, 1912) — kontinentālās Taizemes dienvidi un kontinentālā Malaizija;
* *Abroscopus superciliaris papilio* (Deignan, 1947) — Sumatra;
* *Abroscopus superciliaris schwaneri* (Blyth, 1870) — Borneo;
* *Abroscopus superciliaris vordermani* (Büttikofer, 1893) — Java.

## Atsauces

## Ārējās saites
*Yellow-bellied Warbler (Abroscopus superciliaris) - BirdLife species factsheet 
*A Field Guide to the Birds of Peninsular Malaysia and Singapore
Melnpieres svilpējguana

**Melnpieres svilpējguana** (*Pipile jacutinga*) ir Dienvidamerikas kokuvistu dzimtas (*Cracidae*) putnu suga. Šo sugu var sastapt Brazīlijas dienvidaustrumos (no Baijas dienvidiem līdz Riugrandi du Sulas), Argentīnas ziemeļaustrumos (Misiones province un kaimiņu Korintesas provinces ziemeļaustrumi) un Paragvajas dienvidaustrumos augstumā līdz 900 m virs jūras līmeņa. Šī suga ir ierakstīta Starptautiskajā Sarkanajā grāmatā zem EN kategorijas (sugas, kurām draud iznīkšana).

Šī suga ir vidēja lieluma kokuvistu dzimtas pārstāvis, kas garumā sasniedz 64—74 cm. Apspalvojums gandrīz pilnīgi melns. Spārnu spalvas vietām plecos ir baltas. Galvas un pakauša spalvas ir baltas, piere melna. Knābis blāvzils ar melnu galu. Kājas blāvsarkanas. Rīkle ir sarkana. No citām sugām atšķiras ar baltu spalvu esamību uz spārniem.

## Atsauces
Pasekstes guana

thumb
**Pasekstes guana** (*Aburria aburri*) ir Dienvidamerikas kokuvistu dzimtas (*Cracidae*) putnu suga, kas ir vienīgā suga **pasekstes guanu ģintī** (*Aburria*). Šī suga ir sastopama no Venecuēlas rietumiem un Kolumbijas ziemeļiem līdz pat Peru dienviddaļas vidienei. Starptautiskajā Sarkanajā grāmatā šī suga ir ierakstīta NT kategorijā. Pamanīt šo putnu sugu var mežaudzes vainaga klājā uz kokiem, kam ir augļi.

Abu dzimumu putni ir līdzīgi, bet tēviņš ir nedaudz lielāks par mātīti. Ķermeņa garums ir 71—77,5 cm. Kakls ir garš un tievs, knābis — blāvi zils ar tumšu galiņu, kājas — blāvi dzeltenas. Apspalvojums ir melns ar bronzas un zaļu atspīdumu.

## Atsauces
Sarkanrīkles svilpējguana

**Sarkanrīkles svilpējguana** (*Pipile cujubi*) ir Dienvidamerikas kokuvistu dzimtas (*Cracidae*) putnu suga. Apdzīvo tropu un subtropu ieplaku mitrus mežus netālu no upēm. Starptautiskajā Sarkanajā grāmatā šī suga ir ierakstīta zem LC kategorijas. Ķermeņa garums ir ~75 cm

## Pasugas
Ir zināmas 2 pasugas:
* ***Pipile cujubi cujubi*** (Pelzeln, 1858) — no Brazīlijas ziemeļcentrāldaļas uz dienvidiem līdz Amazonei (no Madeiras upes lejas līdz Paras ziemeļiem);
* ***Pipile cujubi nattereri*** Reichenbach, 1862 — Brazīlijas rietumi.

## Atsauces
Rudsejas ķauķis

**Rudsejas ķauķis** (*Abroscopus albogularis*) ir cetiju dzimtas (*Cettiidae*) dziedātājputns. Tam ir 3 pasugas. Sastopams tropu un subtropu mežos Bangladešā, Butānā, Ķīnā, Indijā, Laosā, Mjanmā, Nepālā, Taivānā, Taizemē un Vjetnamā.

## Izskats
thumb|left|220px|Rudsejas ķauķis ir neliels dziedātājputns ar rudiem vaigiem
Rudsejas ķauķis ir neliels, samērā slaids dziedātājputns ar rudiem vaigiem un garu, platu knābi. Galvas virsa pelēka, rudos vaigus no pelēkās galvas nodala šauras, melnas joslas. Pazode un pakakle tumši pelēka, no rudajiem vaigiem nodala šauras, baltas joslas. Mugura un spārni olīvzaļi, krūtis dzeltenas, vēders balts. Arī virsaste ir balta, bet zemaste dzeltena. Kājas dzeltenbrūnas. 

Abi dzimumi izskatās vienādi. Jauno putnu vaigi nav tik koši kā pieaugušajiem putniem, uz galvas iztrūkst melnās joslas, arī pelēkā pakakle nav tik koša, dzeltenās krūtis gandrīz nemanāmas. 

Ķermeņa garums ir 8—9 cm, svars 4 g.. 

## Uzvedība
Rudsejas ķauķis ir nometnieks. Mājo Āzijas mitrajos mūžzaļo platlapu koku un bambusu mežos un pameža krūmos, augstumā no 300 līdz 2440 m virs jūras līmeņa, parasti 600—1200 m virs jūras līmeņa.

Rudsejas ķauķi parasti novērojami pa vienam vai pa pāriem, lai gan ārpus vairošanās sezonas apvienojas baros ar citiem maza auguma putniņiem. Uzturas koku lapotnes vidējā vai apakšējā daļā, bet reizēm koku virsotnēs. Rudsejas ķauķis ir aktīvs un kustīgs putniņš, nav bailīgs, bet nav viegli novērojams. Kukaiņus galvenokārt ķer lidojumā.

## Sistemātika
Rudsejas ķauķim ir 3 pasugas:
* *Abroscopus albogularis albogularis* (F. Moore, 1854) — Nepāla austrumi, Indijas ziemeļaustrumi, Butāna un Bangladeša austrumi līdz Mjanmas rietumiem un Ķīnas dienvidiem;
* *Abroscopus albogularis hugonis* (Deignan, 1938) — Mjanmas ziemeļi un austrumi un Taizemes ziemeļrietumi;
* *Abroscopus albogularis fulvifacies* (Swinhoe, 1870) — Ķīnas dienvidi, Taivāna, Laosa (ziemeļi un centrāldaļa) un Vjetnama (ziemeļi un centrāldaļa).

## Atsauces

## Ārējās saites
*Rufous-faced Warbler (Abroscopus albogularis) - BirdLife species factsheet 
*Avibase: Rufous-faced Warbler Abroscopus albogularis (Moore, F, 1854)
*Species of Thailand: Rufous-faced warbler
Gliese 581 c

**Gliese 581 c** ir citplanēta, kas atrodas 6,13 parseku attālumā no Zemes Svaru zvaigznājā. Planēta riņķo ap zvaigzni Gliese 581 vidēji 0,073 AU attālumā. Planētas orbītas ekscentritāte ir 0,1674. 1 gads uz planētas ilgst 12,929 Zemes dienas ilgi un tās masa ir 5,6 reizes lielāka par Zemi, tāpēc tā tiek klasificēta kā Superzeme.

Planētu atklāja 2007. gada 4. aprīlī, bet to sīkāk papētīja 20 dienas vēlāk.

Ieraugot planētas orbitālos parametrus, varētu domāt, ka uz tās ir karsts kā ugunskurā, bet patiesībā karstums ir nedaudz maigāks — uz planētas klimats ir starp saunu un cepeškrāsni, jo zvaigzne *Gliese 581* ir sarkanais punduris, kurš ģenerē salīdzinoši maz siltuma salīdzinājumā ar Sauli. Planētas vidējā temperatūra ziemā ir +107&nbsp;°C, bet vasarā karstums sasniedz vidēji 177&nbsp;°C. Īsā apriņķošanas perioda dēļ uz planētas droši vien eksistē pastāvīgas dienas un nakts puslodes. Nakts pusē būtu visai auksts, bet dienas pusē temperatūras svārstītos no +100&nbsp;°C līdz 300&nbsp;°C.

Gravitācija uz šīs planētas varētu ap 2 reizes pārsniegt Zemes pievilkšanas spēku.
Trinidādas svilpējguana

**Trinidādas svilpējguana** (*Pipile pipile*) ir Dienvidamerikas kokuvistu dzimtas putnu suga. Sastopama tikai Trinidādā un ir vienīgais kokuvistu pārstāvis tur. Starptautiskajā Sarkanajā grāmatā šī suga ir ierakstīta zem **CR** kategorijas (suga kritiskajā stāvoklī). 1999. gadā putnu populāciju savvaļā sastādīja apmēram 70—200 īpatņi, bet ticamāk to skaits ir tuvu 200.

Ķermeņa garums ir ~69 cm. Spalvojums ir melnbrūns ar zaļu un zilu atspīdumu un ar baltām spalvām uz spārniem. Aste ir gara. Galvas apspalvojums ir balts.

## Atsauces
Jelgavkrasti

**Jelgavkrasti** ir apdzīvota vieta Limbažu novada Liepupes pagastā. Izvietojušies Liepupes labajā krastā pie autoceļa A1 6 km no pagasta centra Mustkalniem, 34 km no Salacgrīvas un 69 km no Rīgas.

Apdzīvotā vieta veidojusies kā miestiņš netālu no Pernigeles (Liepupes) muižas. 1933. gadā Jelgavkrastiem (Jelgavkrogam) tika piešķirts biezi apdzīvotas vietas (ciema) statuss. Jelgavkrastos atrodas motelis un doktorāts, upes pretējā krastā — Liepupes luterāņu baznīca. Blakus ciemam atrodas "Lembužu alus" brūzis.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Robonauts

thumb|300px|Divi ''Robonaut 2'' kopīgā darbā
**Robonauts** () ir humanoīda robota projekts, kuru izstrādājusi NASA Džonsona kosmosa centra laboratorija *Dextrous Robotics Laboratory*. Atšķirībā no esošajām kosmiskajām robotizētajām ierīcēm (manipulatori, krāni), kuras paredzētas lielu objektu pārvietošanai, robonautam veicamie darbi ir smalkāki. Tas veidots tā, lai varētu izmantot kosmiskos instrumentus, kādus lieto kosmonauti.

Robonauta versija *Robonaut 2* (R2) tika nogādāta Starptautiskajā kosmosa stacijā misijā STS-133 (startēja ). Pašlaik notiek tā uzstādīšana un pārbaudes stacijas iekšienē.

## Atsauces
Šī Veibers

**Šī Maikls Veibers** (; dzimis  Sikamusā, Britu Kolumbijā, Kanādā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks. Pašlaik (2023) pārstāv NHL klubu Arizonas "Coyotes".

## Spēlētāja karjera
"Predators" Veiberu 2003. gada NHL draftā izraudzījās ar kopējo 49. kārtas numuru. Pirms karjeras NHL viņš ir spēlējis QMJHL līgas klubā Sikamusas "Eagles", Rietumu hokeja līgas klubā Kelovnas "Rockets" un Amerikas hokeja līgas klubā Milvoki "Admirals".

2005.—06. gada sezonā Veibers debitēja NHL, aizvadot 28 spēles Našvilas "Predators" rindās. Jau 2006.—07. gada sezonā aizsargs bija nostiprinājies "Predators" sastāvā, kļūstot par vienu no komandas vadošajiem aizsargiem. 2008.—09. gada sezonā Veibers tika nominēts līgas labākā aizsarga titulam, taču Džeimsa Norisa balvas balsojumā uzvarēja Zdeno Hāra. 2010. gada vasarā Veibers tika iecelts par "Predators" komandas kapteini. Pēc 2010.—11. gada sezonas Veibers balsojumā iekļuva starp Džeimsa Norisa balvas finālistiem, taču to ieguva Niklass Lidstrems. 2015.—16. gada sezonā ieguva Marka Mesjē balvu.

2016. gada jūnija noslēgumā, pēc 11 "Predators" rindās aizvadītām sezonām, Veibers tika aizmainīts uz Monreālas "Canadiens", "Predators" pretī iegūstot P.K. Sabenu. 2018. gadā kļuva par "Canadiens" kapteini. 2021.—22. gada sezonā nespēlēja, un 2022. gada 16. jūnijā Veibers tika aizmainīts uz Vegasas "Golden Knights".

Kanādas izlases sastāvā Š. Veibers ir izcīnījis 2010. un 2014. gada Olimpisko čempiona titulu, 2007. gada Pasaules čempionāta zelta un 2009. gada Pasaules čempionāta sudraba medaļu, kā arī 2005. gada Pasaules junioru čempionāta zelta medaļu.

## Ārējās saites
*
* NHL profils 
* The Internet Hockey Database profils 

## Atsauces
Žurnāls

250px|thumbnail|Žurnālu stends
**Žurnāls** ir periodisks izdevums, kas satur informatīvus rakstus un attēlus. Žurnāli parasti tiek publicēti kādam konkrētam lasītāju lokam ar kopīgām interesēm, piemēram, ir sporta žurnāli, auto žurnāli, sieviešu žurnāli, bērnu žurnāli, populārzinātniskie žurnāli un tā tālāk. Laikraksti no žurnāla atšķiras ar to, ka laikrakstos lielāks uzsvars tiek likts uz aktuālu informāciju, jaunākajām ziņām un notikumiem.

Agrākais žurnālu piemērs bija *Erbauliche Monaths Unterredungen*, literatūras un filozofijas žurnāls, kas tika izdots 1663. gadā Vācijā.

## Populārākie žurnāli Latvijā
Pēc TNS Latvia datiem 2010. gada rudenī populārākie žurnāli Latvijā bija "Ieva", "Privātā Dzīve", "Kas Jauns", "Ilustrētā Zinātne", "Ievas Virtuve", "Ievas Stāsti", "Ievas Māja" un "Santa".

## Atsauces

## Skatīt arī

* Žurnālistika
Gājēju iela (Rēzekne)

**Gājēju iela** ir ar bruģi klāta iela gar Rēzeknes upi posmā no Festivāla parka līdz Dārzu ielas tiltam, kura savieno Austrumlatvijas reģionālo daudzfunkcionālo centru "Gors" un Austrumlatvijas radošo pakalpojumu centru "Zeimuļs". Tomēr tai nav piešķirts ielas statuss.

## Rekonstrukcija

2010. gadā, Rēzeknes domei parakstot līgumu ar Latvijas—Lietuvas kopuzņēmumu "Viadukts" SIA, tika uzsākta ielas rekonstrukcija.

Rekonstrukcijas laikā tika labiekārtotas abas Rēzeknes upes piekrastes posmā no Dārzu ielas tilta līdz Atbrīvošanas alejas tiltam, kā arī no Atbrīvošanas alejas tilta līdz Festivāla parkam. Izbūves laikā tika rekonstruēti zemsprieguma kabeļi, gaisa vadi un Lattelecom tīkli. Projekta gaitā tika izbūvēti divi gājēju tilti un satiksmes tilts ar krāsaino apgaismojumu. Visā ielas garumā uzstādīts LED apgaismojums, soliņi un atkritumu tvertnes, kā arī koku apgaismojums.

Svinīgā atklāšana notika 2012. gada 18. novembrī.

### Izbūvētie tilti

Projekta ietvaros tika izbūvēti trīs tilti — divi gājēju un satiksmes tilts Pils ielā.

Līdz ar Rimi veikala atklāšanu 2004. gada 29. aprīlī pirmo reizi izskanēja ideja par gājēju tilta izbūvi pār Rēzeknes upi, lai atvieglotu veikala apmeklētāju piekļuvi tuvākajai sabiedriskā transporta pieturai. Vēlāk gar upes labo krastu, no Rimi lielveikala līdz Atbrīvošanas alejai, tika izbūvēts bruģa celiņš, kuru plānoja savienot ar tiltiņu, tomēr iecere tā arī netika īstenota.

Realizējot projekta "Gājēju ielas un Austrumlatvijas daudzfunkcionālā centra izbūve Rēzeknes mazattīstītajās teritorijās" otro daļu "Gājēju ielas izbūve", 2004. gada iecere tika īstenota, izbūvējot jaunu dzelzsbetona gājēju tiltu.

Identisks gājēju tilts tika izbūvēts arī no skvēra iepretim Rimi lielveikalam uz Latgales Vēstniecības "Gors" pieguļošo teritoriju.

## Skatīt arī
* Gājēju tiltiņš

## Atsauces

## Ārējās saites
* Gājēju ielas izbūve
* Gājēju ielas prezentācija
Gājēju tiltiņš (Rēzekne)

**Gājēju tiltiņš** ir pašlaik būvējamais tilts Rēzeknē pāri Rēzeknes upei, kurš tiek būvēts Gājēju ielas izbūves pirmajā kārtā.

thumb|left|220px|Gājēju tiltiņa izskata vizualizācija.
## Vēsture
Līdz ar Rimi veikala atklāšanu , pirmo reizi izskanēja ideja par gājēju tilta izbūvi pār Rēzeknes upi, lai atvieglotu veikala apmeklētāju piekļuvi tuvākajai sabiedriskā transporta pieturai. Vēlāk gar upes labo krastu, no Rimi veikala līdz Atbrīvošanas alejai, tika izbūvēts bruģa celiņš, kuru plānoja savienot ar tiltiņu, tomēr iecere tā arī netika īstenota.

## Atsauces

## Ārējās saites
* Jautājumi domei
…Baby One More Time

***...Baby One More Time*** ir amerikāņu popdziedātājas Britnijas Spīrsas debijas studijas albums. Tas tika izdots  sadarbībā ar ierakstu kompāniju *[[Jive Records]]*. Albums guva komerciālus panākumus visā pasaulē, ierindojoties 19 valstu topu pirmajā pieciniekā un 15 valstīs tas bija topa līderis, tai skaitā ASV ''Billboard'' 200. Albums un no tā izdotie singli palīdzēja B. Spīrsai kļūt par pasaules mēroga slavenību. Albuma vadošais singls *[[...Baby One More Time (dziesma)|...Baby One More Time]]* kļuva par popmūzikas fenomenu, tas ierindojās ''Billboard'' Hot 100 topa pirmajā vietā.

Albums pēc RIAA sistēmas ir sertificēts ar 14× platīnu. *...Baby One More Time* ir ticis pārdots vairāk nekā 26 miljonos kopiju visā pasaulē un šis ir mūziķes līdz šim komerciāli veiksmīgākais albums.

## Dziesmu saraksts

## Atsauces

## Ārējās saites
* Britnijas Spīrsas oficiālā mājaslapa
Krišjāņa Valdemāra iela (Rēzekne)

**Krišjāņa Valdemāra iela** (oficiāli **Kr. Valdemāra iela**) ir iela Rēzeknē. Pašlaik Krišjāņa Valdemāra iela ir 1,3 km gara, pārsvarā ar asfalta segumu, tomēr posmā no Upes ielas līdz Rēzeknes upei (apmēram 160 metri) ir grants segums.

Līdz 2011. gada decembrim ir plānots Krišjāņa Valdemāra ielu pagarināt līdz Stacijas ielai, ar to nodrošinot piekļuvi topošajiem sporta objektiem Rēzeknes upes krastā.

## Ielu savienojumi
Krišjāņa Valdemāra iela ir savienota ar šādām ielām:
* Dzelzceļnieku iela (T-veida krustojums)
* Andreja Pumpura iela (T-veida krustojums)
* Atbrīvošanas aleja
* Dārzu iela
* Raiņa iela
* Stadiona iela (T-veida krustojums)
* Zemnieku iela
* Upes iela
* Celtnieku iela (T-veida krustojums)
* Stacijas iela (T-veida krustojums)

## Skatīt arī
* Centrs
* Rēzeknes ielas

## Piezīmes un atsauces
Britney

***Britney*** ir amerikāņu popdziedātājas Britnijas Spīrsas trešais studijas albums. Tas tika izdots  sadarbībā ar ierakstu kompāniju *[[Jive Records]]* un ASV tas tika izdots dienu vēlāk. Albums ''Billboard'' 200 ierindojās pirmajā vietā. B. Spīrsa kļuva par pirmo sieviešu mākslinieci mūzikas vēsturē, kuras pirmie trīs studijas albumi ir iekļuvuši topa pirmajā vietā.

## Dziesmu saraksts

## Atsauces

## Ārējās saites
* Britnijas Spīrsas oficiālā mājaslapa
Elpošanas orgānu sistēma

thumbnail|250px|Cilvēka elpošanas orgānu sistēma (angļu valodā).
**Elpošanas orgānu sistēma** () ir orgānu sistēma, kuras uzdevums ir nodrošināt organisma pastāvīgu gāzu apmaiņu ar ārējo vidi, viegli gaistošu vielu izvadīšanu, termoregulāciju, skaņas radīšanu. Organisms elpojot uzņem skābekli, bet izdala ogļskābo gāzi. Tas ir viens no dzīvības uzturēšanas nosacījumiem.

## Cilvēka elpošanas orgānu sistēma
Cilvēka elpošanas orgānu sistēmu var iedalīt divās daļās:
* gaisa vados (balsene, elpvads, bronhi), pa kuriem plūst gaiss, tas sasilst, samitrinās un attīrās;
* plaušās, kur notiek gāzu apmaiņa starp gaisu un asinīm.

Cilvēki elpo arī ar ādas palīdzību, bet tā nodrošina tikai 1—2 % no kopējās gāzu apmaiņas.

Visiem gaisa vadiem ir vairākas kopīgas pazīmes. Pirmā pazīme ir tā, ka tie ir cauruļveida, otrā pazīme — tos veido hialīna skrimšļa pusgredzeni vai plātnītes, kas neļauj elpceļiem saplakt, trešā pazīme — tos klāj gļotāda, kuru veido daudzkārtains skropstiņepitēlijs.

## Atsauces

## Ārējās saites

* Elpošanas orgānu sistēma bernsklepo.lv
Oops!... I Did It Again

***Oops!... I Did It Again*** ir amerikāņu popdziedātājas Britnijas Spīrsas otrais studijas albums. Tas tika izdots  sadarbībā ar ierakstu kompāniju *[[Jive Records]]*. Pirmajā nedēļā pēc albuma izdošanas tas tika pārdots  kopijās. B. Spīrsa kļuva par mākslinieci, kuras ieraksts ir ticis pārdots visātrāk visā valstī. Šis bija otrais un pēdējais viņas albums, kas pēc RIAA sistēmas ticis sertificēts ar dimanta disku. Visā pasaulē *Oops!... I Did It Again* ir ticis pārdots vairāk nekā 20 miljonos kopiju.

## Dziesmu saraksts

## Atsauces

## Ārējās saites
* Britnijas Spīrsas oficiālā mājaslapa
Kreigs Konrojs

**Kreigs Konrojs** (; dzimis  Postdamā, Ņujorkas štatā, ASV) ir bijušais amerikāņu hokejists, spēlējis centra uzbrucēja pozīcijā, ASV hokeja izlases dalībnieks. Pašlaik (2011) ir Kalgari "Flames" ģenerālmenedžera īpašais asistents.

Profesionāļa karjeras laikā spēlējis NHL vienību Monreālas "Canadiens", Sentluisas "Blues", Kalgari "Flames" un Losandželosas "Kings" sastāvos. 1990. gada NHL draftā viņu "Canadiens" izraudzījās ar kopējo 123. kārtas numuru. NHL aizvadījis vairāk nekā 1000 spēļu, viņš ir otrs vecākais hokejsists, kas to spējis paveikt. K. Konrojs divas reizes bijis Frenka Selkes balvas finālists (balva tiek piešķirta līgas labākajam aizsardzības uzbrucējam) un tika nominēts Lēdijas Bingas balvai, kas tiek piešķirta spēlētājam, kurš spēlē neizmanto rupjus paņēmienus. Hokejists divus gadus ir bijis "Flames" kapteinis.

 viņš no pamatkluba "Flames" tika nosūtīts uz AHL fārmklubu. Viņam bija izvēles iespējas spēlēt AHL kluba sastāvā vai beigt profesionāļa karjeru.  K. Konrojs paziņoja par aiziešanu no profesionālā sporta. Pēc tam viņš pieņēma piedāvājumu strādāt "Flames" organizācijā, kur pilda ģenerālmenedžera īpašā asistenta amata funkcijas.

ASV izlases sastāvā ir piedalījies 2004. gada Pasaules čempionātā un 2006. gada Olimpiskajās spēlēs.

## Atsauces

## Ārējās saites
* The Internet Hockey Database profils
Konrojs

**Konrojs** var būt:

* Kevins Konrojs (*Kevin Conroy*; 1955—2022) — amerikāņu aktieris,
* Kreigs Konrojs (*Craig Conroy*; 1971) — amerikāņu hokejists.
Nolans

**Nolans** var būt:
* Džonatans Nolans (*Jonathan Nolan*; 1976) — Lielbritānijas/ASV televīzijas rakstnieks, producents, scenārists un autors;
* Džordans Nolans (*Jordan Nolan*; 1989) — Kanādas hokejists;
* Kevins Nolans (*Kevin Nolan*; 1982) — angļu futbolists;
* Kristofers Nolans (*Christopher Nolan*; 1970) — Lielbritānijas/ASV kinorežisors, scenārists, producents;
* Ovens Nolans (*Owen Nolan*; 1972) — Kanādas hokejists;
* Teds Nolans (*Ted Nolan*; 1958) — Kanādas hokejists, hokeja funkcionārs.
Aleksandrs Svitovs

**Aleksandrs Svitovs** (; dzimis 1982. gada 3. novembrī) ir krievu hokejists, centra uzbrucējs. Pašlaik (2019) Svitovs spēlē Kontinentālās hokeja līgas kluba Jaroslavļas "Lokomotiv" sastāvā.

## Spēlētāja karjera
Savu profesionālā spēlētāja karjeru Svitovs uzsāka 1998. gadā dzimtās Omskas kluba "Avangard" rindās. 2001. gada NHL draftā Svitovu ar kopējo trešo numuru izvēlējās Tampabejas "Lightning" vienība, bet Aleksandrs vēl gadu palika Krievijas Superlīgā. 2002. gada vasarā Svitovs pievienojās "Lightning" vienībai. 2003.—04. sezonas gaitā Svitovs tika aizmainīts uz Kolumbusas "Blue Jackets" vienību. 2004.—05. sezonas NHL lokauta laikā Svitovs spēlēja AHL klubā Springfīldas "Falcons". Pēc lokauta beigām Aleksandrs gan atgriezās nevis NHL, bet gan Omskā. Tiesa, 2006.—07. sezonu Svitovs vēl aizvadīja "Black Jackets" rindās, taču tad kārtejo reizi atgriezās "Avangard" rindās, nākamās trīs sezonas esot komandas kapteinis. 2010. gada vasarā Svitovs pievienojās Ufas "Salavat Julajev" vienībai. 2010.—11. sezonā Svitovs kopā ar komandu izcīnīja Gagarina kausu.

2013. gada jūnijā noslēdza līgumu ar Kazaņas "Ak Bars". Gadu vēlāk Svitovs jau kļuva par komandas kapteini. 2018. gadā Svitovs kopā ar "Ak Bars" izcīnīja Gagarina kausu. 2019. gada vasarā viņš pievienojās Jaroslavļas "Lokomotiv" rindām.

Krievijas izlases rindās cīnījies 2000. gada Pasaules U18 čempionātā, tajā izcīnot sudraba medaļas, kā arī 2001. un 2002. gada Pasaules U20 čempionātos, 2002. gadā palīdzot izlasei izcīnīt čempiones titulu.

## Karjeras statistika

## Ārējās saites
Dārzu ielas tilts

**Dārzu ielas tilts** ir tilts pār Rēzeknes upi Rēzeknē, kurš tika atklāts 1960. gados.

Tilta būvniecība ritēja ilgstoši, tāpēc humoristiski izteicieni par Rēzeknes upi un Dārzu ielas tiltu izskanēja Padomju Savienības satīriskajā žurnālā «Krokodīls» un no komiska dueta Tarapuņka un Štepseļs.
Kevins Nolans

**Kevins Entonijs Jenss Nolans** (; dzimis  Liverpūlē, Anglijā) ir angļu futbola treneris un bijušais futbolists, spēlēja uzbrūkoša pussarga pozīcijā. Kopš 2024. gada Nolans ir Anglijas *[[EFL League One]]* komandas *[[Northampton Town FC|Northampton Town]]* galvenais treneris.

Ar *[[Bolton Wanderers F.C.|Bolton Wanderers]]* klubu viņš līgumu parakstīja 16 gadu vecumā. Šajā klubā aizvadīja desmit sezonas (1999—2009). K. Nolans bija komandas sastāvā, kad tā pirmo reizi kluba vēsturē kvalificējās UEFA kausa izcīņai. Uz "United" viņš pārgāja 2009. gada janvārī par 4 miljonu sterliņu mārciņu lielu transfēra summu. Viņš tika atzīts par 2009.—2010. gada Futbola līgas čempionāta gada labāko spēlētāju.

## Atsauces

## Ārējās saites
Gļebs Kļimenko

**Gļebs Kļimenko** (; dzimis 1983. gada 28. jūlijā) ir krievu hokejists, uzbrucējs. Pašlaik (2015) Kļimenko spēlē Kontinentālās hokeja līgas kluba Jekaterinburgas "Avtomobilist" rindās.

## Spēlētāja karjera
Savu profesionālā spēlētāja karjeru Kļimenko uzsāka 2001. gadā, kad spēlēja Krievijas Augstākās līgas kluba HK Ļipecka rindās. Krievijas Superlīgā Gļebs debitēja vien 2007. gadā Maskavas "Spartak" rindās. 2008.—09. gada sezonu Kļimenko iesāka Čehovas "Vitjaz" rindās, taču sezonas otrajā pusē tika izīrēts Kazaņas "Ak Bars" vienībai, palīdzot komandai izcīnīt Gagarina kausu.

2009.—10. gada sezonas vidū Kļimenko no "Vitjaz" nonāca Sanktpēterburgas SKA sastāvā. 2010.—11. sezonā, spēlējot Magņitogorskas "Metallurg" rindās, Kļimenko tika atzīts par marta mēneša labāko uzbrucēju, taču tad hokejists atgriezās SKA rindās. 2012.—13. gada sezonas otrajā pusē uzbrucējs tika aizmainīts uz Mitišču "Atlant" vienību. Pēc sezonas noslēguma Kļimenko tika aizmainīts uz Čerepovecas "Severstal" vienību, taču nākamās sezonas pirmajā pusē nonāca jau Podoļskas "Vitjaz" sastāvā.

## Ārējās saites
Ēriks Ešbergs

**Ēriks Ešbergs** (; dzimis 1982. gada 8. martā) ir zviedru hokejists, vārtsargs. Pašlaik (2015) Ešbergs spēlē Zviedrijas hokeja līgas kluba HV71 sastāvā.

## Spēlētāja karjera
Profesionālā spēlētāja karjeru Ešbergs uzsāka 2005. gadā, kad pievienojās Zviedrijas Elitsērijas klubam HV71. 2006.—07. sezonā Ēriks tika atzīts par visas sezonas līgas labāko vārtsargu, attiecīgi 2007. gada vasarā Ešbergs parakstīja līgumu ar Nacionālās hokeja līgas klubu Losandželosas "Kings". Nākamo trīs sezonu laikā kluba rindās Ešbergs aizvadīja 55 spēles. 2010.—11. sezonu Ēriks iesāka vien "Kings" fārmklubā, un pēc divām tā rindās aizvadītām spēlēm atgriezās Eiropā, pievienojoties Kontinentālās hokeja līgas klubam Ufas "Salavat Julajev", kura rindās tika atzīts par marta mēneša vērtīgāko līgas vārtsargu. 2010.—11. sezonā Ešbergs kopā ar komandu izcīnīja arī Gagarina kausu.

2012.—13. gada sezonu aizvadīja Doneckas "Donbass" sastāvā, taču 2013. gada oktobrī Ešbergs pievienojās Vācijas hokeja līgas klubam Īzerlonas "Roosters". Pēc sezonas beigām Ešbergs pievienojās jau Zviedrijas hokeja līgas vienībai HV71.

Zviedrijas izlases rindās spēlējis 2007. un 2011. gada Pasaules čempionātos, 2011. gadā kopā ar izlasi izcīnot sudraba medaļas.

## Ārējās saites
Pakalpojumu orientētā arhitektūra

**Pakalpojumu orientētā arhitektūra** ( (*SOA*)) ir uz standartiem bāzēta, informācijas sistēmu integrācijas pieeja, kas paredz elastīgu un mērogojamu integrācijas risinājumu, lai būtu iespējams savienot un pārvaldīt biznesa procesu komponentes. Sistēmu integrācija ir viens no sarežģītākajiem uzdevumiem informāciju tehnoloģiju jomā. Klasiskā sistēmu integrācijas pieeja paredz sistēmu savstarpējo integrāciju, kur katra sistēma tiek integrēta ar citu sistēmu, ar kuru tai nepieciešams nodrošināt datu apmaiņu un biznesa loģikas izmantošanas iespējas. Šāda pieeja ir viegli pielietojama, kad sistēmu skaits, kuras savā starpā jāsasaista ir neliels. Ja integrējamo sistēmu skaits ir liels (virs 5), iespējams daudz efektīvāk ir izmantot SOA pieeju. SOA pieeja paredz centrālu integrācijas platformu, kas nodrošina kontrolētu datu apmaiņu starp visām sistēmām, kas savienotas ar SOA centrālo vietni. Tādā veidā sistēmas nepieciešams integrēt tikai ar centrālo vietni un katra sistēma, kas būs integrēta ar centrālo vietni, varēs piekļūt tajā publicētajām tīmekļa pakalpēm.

## Ieguvumi izmantojot SOA
SAO pieeja nodrošina sistēmu elastību izmaiņu gadījumā, jo daļu no nepieciešamām izmaiņām būs iespējams veikt integrācijas saskarņu līmenī. Ņemot vērā, ka izmaiņu apjomi arvien pieaug līdz ar informāciju tehnoloģiju ienākšanu SOA pieeja tiek pielietota arvien biežāk.

## Loģiskā uzbūve
SOA arhitektūra sastāv no četriem loģiskiem un tehnoloģiskiem līmeņiem:
* WS (*WebServices*) — tīmekļa pakalpes, kas nodrošina iespēju izveidot sistēmu integrācijas punktus heterogēnā vidē (dažādu tehnoloģiju vide), izmantojot dažādas tehnoloģiskās platformas.
* ESB (*Enterprise service bus*) — ir tehnoloģiska platforma, kas nodrošina tīmekļa pakalpju (WS) reģistrēšanu un uzturēšanu, procesu pārvaldīšanu un transakciju monitoringu.
* BPO (*Business process orchestration*) — SOA platforma uztur iespēju veidot biznesa procesu scenārijus datu apstrādei starp tīmekļa pakalpēm. Iespējams veidot sinhronus un asinhronus datu apmaiņas scenārijus. Tādā veidā iespējams realizēt nepieciešamos datu apmaiņu scenārijus starp sistēmām, neveicot izmaiņas katrā atsevišķā sistēmā.
* BAM (*Business activity monitoring*) — visus transakciju uzraudzība un uzskaite. Lietotāju darbību audita pierakstu veikšana. Monitoringa sistēma nodrošina visu transakciju uzskaiti un spēj nodrošināt iespēju atsekot transakciju statusu.
Jūrmalciems

**Jūrmalciems** ir apdzīvota vieta Dienvidkurzemes novada Nīcas pagastā. Ciems atrodas Baltijas jūras krastā 10 km no pagasta centra Nīcas, 36 km no novada centra Grobiņas un 241 km no Rīgas.

Apdzīvotā vieta veidojusies kā zvejniekciems. 1932. gadā piešķirts biezi apdzīvotas vietas (ciema) statuss. Ciems smagi cieta Otrā pasaules kara laikā, jo šeit notika karadarbība un netālu atradās Kurzemes katla frontes līnija. No 1949. gada līdz 1954. gadam bija Jūrmalciema ciema padomes centrs. Jūrmalciemā atrodas divas baznīcas (luterāņu un baptistu), radiobāka, krasta novērošanas punkts, vairāki viesu nami. Jūras piekrastē — laivu piestātne ar koka pāļu molu.

Jūrmalciems ir koktēlnieka Miķeļa Pankoka dzimtā vieta.
Attēls:Jūrmalciema traktors.jpg|Traktors DT75 Jūrmalciema pludmalē un zvejas liellaiva "Banga"
Attēls:Jurmalciema kapas.jpg|Jūrmalciema kāpas


## Iedzīvotāju skaita izmaiņas
Esošajās robežās, pēc CSP datiem.

## Atsauces
Diaspora

**Diaspora** (no  (*diaspora*) — ‘izkliede, izsēšanās’) ir tautas (etnosa) daļa, kas dzīvo ārpus savas izcelsmes valsts, kā arī vienkārši pastāvīga dzīvošana ārpus dzimtenes.

Dažās valstīs (Izraēlā, Armēnijā, Indijā) diasporai, kas sniedz politisku un ekonomisku atbalstu vēsturiskajai dzimtenei, ir īpaši svarīga loma. Diasporai var būt nozīmīga loma arī nacionālās kultūras saglabāšanā un nacionālās identitātes veidošanā. Diasporas diezgan bieži uztur saikni ar savu vēsturisko piederības valsti un ietekmē tās valsts politiku, kurā tās atrodas. 

Dažas valstis veido un uztur kontaktus ar savu diasporu ārvalstīs, piemēram, Armēnijā un Gruzijā par to ir atbildīgas attiecīgās ministrijas. 

## Vēsture
Pēc Vecās derības pārtulkošanas grieķu valodā par diasporu sāka dēvēt ebreju izsūtīšanu un uzturēšanos Babilonijā 6. gs. p.m.ē. 

Diasporas radās iedzīvotāju grupu piespiedu vai brīvprātīgas emigrācijas rezultātā. Tirgotāji bieži vien bija pirmie, kas emigrēja, un jaunizveidotajām kolonijām bija tirdzniecības raksturs. Termins diaspora mūsdienu izpratnē tiek lietots kopš 20. gadsimta beigām, kad tas vairs netiek saistīts tikai ar ebreju etnosu. Termins joprojām nav stingri definēts, un par to notiek aktīvas debates.

## Pasaules lielākās diasporas

* Ķīniešu — vairāk nekā 50 miljoni cilvēku
* Indijas — vairāk nekā 25 miljoni
* Krievu — vairāk nekā 25 miljoni
* Poļu — 21 miljons
* Ukraiņu — aptuveni 12 miljoni
* Armēņu — aptuveni 8 miljoni
* Ebreju — aptuveni 8 miljoni
* Itāļu — aptuveni 8 miljoni
* Grieķu — aptuveni 7 miljoni
* Čerkēšu (adigu) — vairāk nekā 7,5 miljoni
* Vjetnamiešu — aptuveni 4 miljoni
* Turku — vairāk nekā 3,5 miljoni
* Kazahu — vairāk nekā 3,5 miljoni
* Vācu — aptuveni 3,5 miljoni
* Baltkrievu — aptuveni 3,5 miljoni
* Azerbaidžāņu — aptuveni 3,5 miljoni

## Atsauces
Aleksandrs Samokutjajevs

**Aleksandrs Samokutjajevs** (*Александр Михайлович Самокутяев*, dzimis ) ir Krievijas kosmonauts, militārais lidotājs, pulkvedis rezervē. 

Samokutjajeva pirmais kosmiskais lidojums SKS 27. ekspedīcijas sastāvā kā lidojuma inženierim sākās , startējot ar kosmosa kuģī *[[Sojuz TMA-21]]* (viņš arī *Sojuz* komandieris). Maijā viņš kļuva par 28. ekspedīcijas komandieri. Uz zemes atgriezās .

2012. gadā Samokutjajevs atvaļainājās no bruņotajiem spēkiem.

Otro lidojumu Samokutjajevs sāka 2014. gada septembrī kā kosmosa kuģa *[[Sojuz TMA-14M]]* komandieris. Viņš bija SKS 41. ekspedīcijas un 42. ekspedīcijas lidojuma inženieris. 2015. gada martā atgriezās uz zemes.

2016. gada jūlijā Samokutjajevs tika apstiprināts par *[[Sojuz MS-09]]* pamatapkalpes komandieri. 2016. gada oktobrī Samokutjajevu *Sojuz MS-09* apkalpē nomainīja Antons Škapļerovs.
2017. gada 22. maijā Aleksandrs Samokutjajevs atstāja kosmonautu grupu.

## Ārējās saites

* Biogrāfiskie dati astronaut.ru lapā
Kļimenko

**Kļimenko** (, no personvārda Kļims (*Клим*), kas savukārt nācis no latīņu Klements (*Clemens*)) ir ukraiņu cilmes uzvārds. Cilvēki ar šo uzvārdu:

* Gļebs Kļimenko (*Глеб Клименко*; 1983) — krievu hokejists;
* Vasilijs Kļimenko (*Василь Клименко*; 1868—1941) — ukraiņu izcelsmes Latvijas ārsts internists un infekcionists, pasniedzējs.
GE Money Bank (Latvija)

***AS GE Money Bank*** ir akciju sabiedrība, bijusī Latvijas komercbanka. Dibināta 2008. gadā Tās mātes uzņēmums ir ASV bāzētais *[[General Electric]]*.

## Vēsture
*GE Money Bank* savu darbu Latvijā sāka 2008. gada aprīļa beigās, apvienojot *AS GE Money* un tolaik Oļegam Boiko piederošo *[[Baltic Trust Bank|AS Baltic Trust Bank]]* (*BTB*).

Pēc *[[Dienas Bizness]]* aprēķiniem, līdz 2013. gadam *GE Money Bank* cieta 71,46 miljonu latu zaudējumus, kurus izraisīja 2011. gada finanšu krīze.

2013. gadā banku neveiksmīgi mēģināja pārdot Krievijas finanšu korporācijai *Otkritie*. Jūlijā paziņots par vairāku galveno bankas aktīvu nodošanu bankai *[[Citadele banka|Citadele]]*. 23. septembrī pabeigta *GE Money Bank* privātpersonu un uzņēmumu klientu norēķinu kontu apkalpošanas, depozītu, krājkontu un kredītu pāreja uz banku *Citadele*.

2013. gada 28. oktobri Finanšu un kapitāla tirgus komisijas padome anulēja *GE Money Bank* izsniegto licenci kredītiestādes darbībai.

## Pakalpojumi
Banka piedāvāja pakalpojumus gan privātpersonām, gan uzņēmumiem: kredītus, norēķinu karšu klāstu (VISA/MasterCard), dažādus depozītu produktus, kas ļauj uzkrājumus noguldīt gan uz noteiktu termiņu, gan beztermiņa, gan saņemt nopelnītos procentus regulāri vai noguldījuma termiņa beigās.

*GE Money Bank* pakalpojumi klientiem bija pieejami 41 filiālēs un 83 bankas automātos visā Latvijā. *GE Money Bank* klienti ar norēķinu kartēm naudu bez maksas varēja izņemt arī SEB, Latvijas Krājbanka un Citadele banka bankomātos.

## Meitas uzņēmumi
Latvijā darbojās divi *GE Money Bank* meitas uzņēmumi: *AS GE Money atklātais pensiju fonds* un ieguldījumu pārvaldes sabiedrība *GE Money Asset Management*. *GE Money atklātais pensiju fonds* uzturēja divus 2. pensiju līmeņa fondus “Džezs” un “Blūzs” kā arī piedāvāja klientiem divus 3. pensiju līmeņa fondus “Rumba” un “Tvists”. *GE Money Asset Management*, kas dibināts 2003. gadā kā *[[Baltic Trust Bank]]* meitas uzņēmums *BTB Asset Management*, pārvaldīja pensiju fondu piesaistītos aktīvus. Abi fondi 2013. gadā pārgāja *Citadele* grupas uzņēmumam IPAS *Citadele Asset Management*.

Banka dibināja un atbalstīja neatkarīgu, sabiedriskā labuma organizāciju “Naudas plānošanas centrs”.

## Atsauces

## Ārējās saites
* ''GE Money Bank'' Latvijas vietne
Ludzas apriņķa muižu nosaukumi

thumb|200px|Ludzas apriņķa karte ar vāciskajiem vietvārdiem (1929).

**Ludzas apriņķa muižu nosaukumi** ir viens no avotiem Ludzas apriņķa un Latvijas vēstures izziņai. 

Muižas pastāvēja līdz 1920. gada agrārajai reformai, kad tās tika likvidētas un bijušajiem īpašniekiem reizumis tika atstāti vienīgi muižu centri. Pēc reformas tā laika Ludzas apriņķa robežās saglabājās 3 lieli muižas centri (ar platību 150-300 ha) Bakavā, Kaņecpolē un Malnavā, kā arī 4 mazie muižas centri (ar platību 50-100 ha) Balvos, Runtortos, Radavā un Zaļesjē. 

1925. gada 1. aprīlī no Ludzas apriņķa ziemeļu daļas pagastiem un no Krievijas pievienotajām teritorijām izveidoja Jaunlatgales apriņķi.
Vietvārdu nosaukumos muižas vārds tika izskausts ar 1936. gada likumu par lauku nekustamo īpašumu pārdēvēšanu.

## Bijušās muižas Ludzas apriņķa teritorijā (1925)


Zaļesjes muiža 2001-08-12.jpg|Zaļesjes muižas kunɡu māja (2001)
Salnavas muiža 2002-08-10.jpg|Salnavas muiža (2002)
Eversmuiža 1932.jpg|Eversmuižas kunɡu māja (1932)
Attēls:Malnavas muiža 2001-08-12.jpg|Malnavas muižas kungu māja (20. gs. sākums)
Annopoles pamatskola 1937.png|Annopoles pamatskola bijušajā muižās mājā (1937)
Brodaižas pamatskola muižas majā 1937.JPG|Brodaižu pamatskola muižas ēkā (1937)
Attēls:Vitebsk governorate 1820.jpg|Vitebskas guberņas karte (1821) ar vietvārdiem poļu un krievu valodās


## Atsauces

## Ārējās saites
* Pilis, muižas un pilsdrupas A-L
* Pilis, muižas un pilsdrupas M-Z
* Latvijas piļu un muižu asociācijas mājas lapa
Andrejs Borisenko

**Andrejs Borisenko** (*Андрей Иванович Борисенко*, dzimis ) ir Krievijas kosmonauts.

Borisenko pirmais kosmiskais lidojums SKS 27. ekspedīcijas sastāvā kā lidojuma inženierim sākās , startējot kosmosa kuģī *[[Sojuz TMA-21]]*. Uz zemes atgriezās .

Otro reizi kosmosā Andrejs Borisenko devās 2016. gada oktobrī ar kosmosa kuģi *[[Sojuz MS-02]]*. Viņš bija Starptautiskās kosmosa stacijas 49. un 50. ekspedīcijas lidojuma inženieris. 2017. gada aprīlī atgriezās uz zemes.

Kosmisko lidojumu kopsavilkums:

## Ārējās saites

* Biogrāfiskie dati astronaut.ru lapā
Borisenko

**Borisenko** (, no personvārda Boriss *(Борис)*) ir ukraiņu cilmes uzvārds. Cilvēki ar šo uzvārdu:

* Andrejs Borisenko (Андрей Иванович Борисенко; 1964) — Krievijas kosmonauts;
* Georgijs Borisenko (Георгий Константинович Борисенко; 1922—2012) — padomju šahists;
* Valentīna Borisenko (Валентина Михайловна Борисенко; 1920—1993) — padomju šahiste.